**LNSS čempionāta šoudaunā 2023 2. posms**

**NOLIKUMS.**

**Laiks un vieta:**

Šoudauna sacensības notiks no 2023. gada 1. – 2. Jūlijam, Liepājas Neredzīgo biedrības telpās, Ganību iela 197/205, Liepāja, LV-3407

Sacensību sākums: plkst.8:30.

**Sacensību vadība:**

Sacensības organizē LNSS

Galvenais tiesnesis: Artūrs Būda

Sacensības vada LNSk Ezerkrasts valde;

Sacensības apkalpo LNSS apstiprināti tiesneši;

Sacensību kārtība;

Sacensības norisinās divās līgās - 1. līgā un 2. līgā;

Vīrieši un sievietes spēlē kopā;

Balstoties uz kopvērtējuma reitingu pirmajā līgā spēlē 10 spēlētāji, pārēje sportisti spēlē 2.līgā

**Citu valstu pilsoņi var piedalīties sacensības tikai otrajā līgā, un nevar iegūt reitinga punktus. Sakarā ar notikumiem Ukrainā un IBSA valdes lēmumu, Krievijas un Baltkrievijas sportistiem dalība sacensības ir liegta.**

Sacensības notiek uz 3 šoudauna galdiem, ievērojot IBSA apstiprinātos šoudauna noteikumus, līdz 2 uzvarētiem setiem. 2. Līgā Play-off spēles tiek spēlētas līdz 3 uzvarētiem setiem.

Pirmās līgas spēlētāji izspēlēs apļa turnīru. Tā rezultāti arī noteiks posma vietu sadalījumu.

Otrās līgas spēlētāji tiks sadalīti grupās atkarībā no dalībnieku skaita, kuri būs pieteikušies attiecīgajam posmam.

Tālāk izspēlēs play-off sistēmu.

**Dalības maksa:**

LNSS gada licenču īpašniekiem, Jauniešiem līdz 18 gadiem un senioriem 70+– bezmaksas.

Pārējiem dalībniekiem – 3 EUR

**Pieteikumi:**

Pieteikumi jāaizpilda elektroniski šeit: (pieteikties uz vietas nebūs iespējams!)

(ja kādu iemeslu dēļ nav iespējas nosūtīt elektroniski, tad zvanīt pa tel. +371 29624353

Pieteikties sacensībām iespējams, veidojot kolektīvo pieteikumu caur reģionālajām organizācijām un neredzīgo sporta klubiem.

**Inventārs:**

Uz sacensībām jāierodas ar savu sacensību inventāru (brilles, cimds un rakete). Ja spēlētājam nav iespējas ierasties ar savu inventāru, lūgums informēt par to organizatorus.

**Nakšņošana un ēdināšana:**

LNSS nodrošina dalībniekus ar nakšņošanu.

Sacensību vietā būs iespēja dabūt silto ēdienu, par samaksu, pieteikumā atzīmējot konkrētās ēdienreizes pie sadaļas „Ēdināšana”.

**Sacensību atcelšana/pārcelšana:**

LNSS var dažādu iemeslu dēļ atcelt vai pārcelt sacensības, kā arī mainīt sacensības norises vietu un laiku, par to elektroniski vai telefoniski paziņojot reģionālajām organizācijām un sporta klubiem, kā arī izsūtot e-pasta ziņojumus LNSS datu bāzē pieejamajiem sportistiem. Informācija iegūstama sūtot jautājumus uz e-pastu lnsssports@gmail.com, kā arī aizpildot kontaktformu LNSS mājaslapā – https://lnsssports.lv/#Kontakti.

**Reitinga punkti:**

Punkti tiek piešķirti abās līgas atbilstoši ieņemtajai vietai:

1. Vieta – 12 punkti
2. Vieta – 10 punkti
3. Vieta – 8 punkti
4. Vieta – 7 punkti
5. Vieta – 6 punkti
6. Vieta – 5 punkti
7. Vieta – 4 punkti
8. Vieta – 3 punkti
9. Vieta – 2 punkti
10. Vieta – 1 punkts

11.-…vieta – 0 punkti

\*Kopvērtējumā otrās līgas dalībnieki ieņems vietas aiz pirmās līgas sportistiem.

**Spēlētāju rotācija pēc sezonas:**

Balstoties uz rezultātiem trijos sezonas posmos, katrai līgai tiks izveidots sezonas kopvērtējums. 9. un 10. vietas ieguvēji pirmajā līgā nākamo sezonu aizvadīs otrajā līgā, savukārt 1. un 2. vietas ieguvēji otrajā līgā nākamajā sezonā spēlēs pirmajā līgā.

**Sacensību laikā katrs dalībnieks pats ir atbildīgs par savu veselības stāvokli, apliecinot to ar savu parakstu izziņā, ko sagatavojusi LNSS valde.**

**Organizatori nav atbildīgi par nolikuma nezināšanu.**

|  |  |
| --- | --- |
| **LNSS ģenerālsekretārs** |  **Artūrs Būda** |
|  |  |